ನಾಲ್ಕು ವರುಷದವರಾಗಿದ್ದಾಗಲೇ ತಾಯಿಯನ್ನೂ ಹರೆಯದಲ್ಲೇ ತಂದೆಯನ್ನೂ ಕಳಕೊಂಡಿದ್ದರಿಂದಲೋ ಏನೋ ಯಾವಾಗಲೂ ವ್ಯಾಕುಲಚಿತ್ತರಾಗಿರುತ್ತಿದ್ದರು. ಆಗ ಅವರಿಗೆ ಕನಸಿನಲ್ಲಿ ಒಬ್ಬ ಗಡ್ಡ ಧರಿಸಿದ ಯೋಗಿಯ ಮುಖ ಕಂಡುಬರುತ್ತಿತ್ತು. ಮುಂದೆ ಆ ಯೋಗಿಯೇ ಭಗವಾನ್ ಶ್ರೀ [[ರಮಣ ಮಹರ್ಷಿ]]ಗಳೆಂದು ಹಳೆಯ ಪೇಪರಿನ ವರದಿಯಿಂದ ತಿಳಿದು ಕೂಡಲೇ ರಮಣಾಶ್ರಮಕ್ಕೆ ಹೋಗಿ ಬಂದರು.ಅಂದಿನಿಂದ ಕೊನೆಯವರೆವಿಗೂ ಶ್ರೀ ರಮಣ ಮಹರ್ಷಿಗಳ ಭಕ್ತರಾಗಿದ್ದರು. ವರುಷಕ್ಕೊಮ್ಮೆಯಾದರೂ [[ತಮಿಳುನಾಡು|ತಮಿಳುನಾಡಿನ]] ನ [[ತಿರುವಣ್ಣಾಮಲೈ]]ಯಲ್ಲಿರುವ ರಮಣಾಶ್ರಮಕ್ಕೆ ಹೋಗಿ ಬರುತ್ತಿದ್ದರು. ಸುಮಾರು [[ಕೀರ್ತನೆ]]ಗಳನ್ನು ಶ್ರೀ ರಮಣರ ಸ್ತುತಿಯಲ್ಲಿ ಬರೆದುದಲ್ಲದೇ ತಾವೇ ರಾಗ ಸಂಯೋಜಿಸಿ ಹಾಡುತ್ತಿದ್ದರು. ಇವರು ಬಹಳಷ್ಟು ಭಾವಪೂರ್ಣವಾಗಿ ಹಾಡುತ್ತಿದ್ದರು. ಇವರು ರಚಿಸಿದ ಕೀರ್ತನೆಗಳ ಕೊನೆಯಲ್ಲಿ ರಮಣದಾಸ, ಚರಣದಾಸ, ದಾಸ ನಾರಾಯಣ ಮುಂತಾದ ಅಂಕಿತಗಳಿವೆ.

ಬಾಹ್ಯ ಸಂಪರ್ಕ
ಬಾಲ್ಯ
ಸಂಗೀತ ಕ್ಷೇತ್ರದಲ್ಲಿ
ದೈವಭಕ್ತಿ